འདིར་གླེང་བར་བྱ་བ་ནི་བོད་ཀྱི་རིག་གནས་འཛིན་སྐྱོང་སྤེལ་གསུམ་ལ་ལྷག་བསམ་དག་ཅིང་།ཤེས་རིག་ཡོན་ཏན་གྱིས་ཕྱུག་པའི་མི་བུ་སྙིང་སྟོབས་ཅན་འགའ་ཤས་ལྷན་དུ་བསྡོམས་ཏེ་ཚངས་དབྱངས་དྲ་བ་ཞེས་བརྗོད་བྱ་གཙོ་བོ་བོད་ཀྱི་རོལ་དབྱངས་དང་།གཞས་ཚིགམགུར་གླུ་སོགས་བྱས་པའི་དྲ་བ་འདི་འདྲ་ཞིག་བརྩམས་གྲུབ་ཡོད་པས།དེ་ལ་གུས་པས་ལྷ་རེག་དཀར་འཇམ་སྲིད་ན་རིང་བ་ལག་གཉིས་ཀྱིས་མཐོ་པོར་བཏེགས་ཏེ་བཀྲ་ཤིས་བདེ་ལེགས་ཞུ་བ་དང་ཆབས་ཅིག་རྗེས་མར་ཡང་ལེགས་ཐོག་ལེགས་བརྩེགས་ཀྱིས་དྲ་བ་འདི་བཞིན་ལྗོངས་ཕྱི་ནང་གི་སྐྱེ་བོ་དོན་གཉེར་ཅན་རྣམས་ཀྱི་ཁྱིམ་གཞིས་ལྟར་བུར་ཆགས་ནས།མར་མེ་སྣུམ་ཟད་ལྟར་གྱི་བོད་ཀྱི་རིག་གནས་འདི་ཉམས་པ་སྲུང་སྐྱོབ།མ་ཉམས་གོང་འཕེལ་ཡོང་བར་བརྟུན་པ་ཆུ་བོའི་རྒྱུན་བཞིན་གནང་བར་ཞུ་ཞེས་གྲོགས་བསམ་གཏན་མིང་ཅན་གྱིས་ལག་འདབ་སྙིང་ཁར་སྦྱར་ཏེ་ཞུའོ།།